భూగ్రహం బ్రహ్మాండమైనది,
చిన్న పరిమాణంలో ఉండే జీవులు కంట్లో పడకపోవడం సహజం.
కానీ జాగ్రత్తగా తరచి చూస్తే...
అన్వేషించబడని మరో ప్రపంచం దాగి ఉంది.
ఈ ప్రపంచంలో బుల్లి హీరోలు...
చిట్టి రాకాసులకు...
అమోఘమైన శక్తిసామర్థ్యాలు కావాలి...
భారీ అడ్డంకుల్ని ఎదురొడ్డి నిలిచేందుకు అవి తోడ్పడతాయి.
ఆఫ్రికన్ సవానా.
ప్రఖ్యాత జీవరాసులకు నిలయం.
మన గ్రహం మీది అత్యంత భారీ మరియు...
వ్యాఖ్యాత పాల్ రడ్
...మహత్తరమైన ప్రాణులకు ఆవాసం.
కానీ ఈ ఏనుగు కాళ్ళ కింద అన్వేషించబడని మరో ప్రపంచం దాగి ఉంది.
అదే ఎలిఫంట్ ష్రూ ప్రపంచం.
అది గడ్డితిని, వేటాడి బతికే చిట్టి జీవులతో కలిసి సంపూర్ణమైన జీవితాన్ని గడుపుతోంది.
కానీ భారీ ప్రాణుల ప్రపంచంలో బతకడం తేలికైన విషయం కాదు.
అవి గుంపులు గుంపులుగా అటువైపు వస్తూ ఉండగా, రోజువారీ జీవితం కష్టంగా మారబోతోంది.
సవానా
ఎలిఫంట్ ష్రూ సుమారుగా భారీ పందికొక్కు పరిమాణంలో ఉంటుంది.
కానీ వేగం చాలా ఎక్కువ.
దాని పరిమాణంతో పోల్చితే, అది చిరుతపులి కంటే మూడురెట్లు వేగంగా పరిగెడుతుంది.
ఆహారం కోసం వెతుకుతూ గంటకు 30కి.మీ. వేగంతో పరిగెత్తగలదు.
ప్రతిరోజూ తన శరీరబరువులో మూడువంతుల ఆహారాన్ని తప్పకుండా తీసుకోవాలి.
అప్పుడే వేగంగా జరిగే జీవక్రియలకు సరిపోతుంది.
కాబట్టి వేలాది చదరపు మీటర్ల మేరా దారుల్ని నిర్మించుకుంటుంది.
తద్వారా ఆహారం దొరకని కాలంలో కూడా తగినంత ఆహారాన్ని సంపాదించుకోగలదు.
త్రాచుపాము రెప్పపాటు కంటే ఎక్కువ వేగంతో దాడి చేస్తుంది.
కానీ ష్రూ వదిలిన జాడలు తప్పించుకునేందుకు దానికి సాయం చేస్తాయి.
ఎలిఫంట్ ష్రూ ది వేగవంతమైన ఒంటరి జీవితం.
ఈ భారీ ఎర్రకోటలో ఉండే రాజుల పరిస్థితి ఇందుకు భిన్నం.
సాధారణంగా మరగుజ్జు ముంగిసలు చీమల పుట్టలను తమ నివాసాలుగా చేసుకుంటాయి.
అవి మన పిడికిలి పరిమాణంలో ఉంటాయి,
కలిసికట్టుగా శక్తివంతంగా ఉంటాయి, వెచ్చదనాన్ని పొందుతాయి.
సవానాలో ఉదయాలు ఆశ్చర్యకరంగా చాలా చల్లగా ఉంటాయి.
లోపలే ఉండడం అన్ని విధాలా శ్రేయస్కరం.
కానీ ఈ రోజు మాత్రం కాదు.
ఈ చిట్టి హార్న్బిల్ ఆకలిగా ఉంది.
ఉదయం ఫలహారం కోసం ఎదురుచూస్తోంది.
ఇరవై ముంగిసలు, ఒక హార్న్ బిల్ కలిసి ఏం చేస్తాయా అని ఆశ్చర్యపోకండి.
చిన్నగా ఉన్నప్పుడు, కలిసికట్టుగా ఉంటే తప్పక ఫలితం ఉంటుంది.
ముంగిసలు తమ ఆహారాన్ని తరుముతాయి.
హార్న్ బిల్ ఏ ప్రమాదం రాకుండా కాపలా కాస్తుంది.
మరగుజ్జు ముంగిసలు చాలా ఎక్కువ ప్రాంతాన్ని గాలిస్తాయి.
సుమారు 50 ఫుట్బాల్ మైదానాలకు అది సమానం.
ఆ ప్రాంతాన్ని తమ ఆధీనంలోకి తీసుకుంటాయి.
వాటి వాసన ఎంత ఎక్కువగా ఉంటే, అవి అంత శక్తివంతమైన వాటి కింద లెక్క.
ఆహారం దొరకని కాలంలో కూడా, వాటి తిండికి లోటు ఉండదు.
ఇవి ఆఫ్రికాలోని అతి చిన్న మాంసాహారులే కావచ్చు.
కానీ అవి ఎంతమాత్రం భయపడవు.
విషపూరితమైన బబున్ సాలెపురుగు.
ప్రతి అవకాశాన్ని అందిపుచ్చుకొని,
దృఢమైన ఈ జట్టు కష్టకాలంలో కూడా మనుగడ సాగించగలదు.
కానీ వర్షాలు మొదలైతే, పరిస్థితి మొత్తం మారిపోతుంది.
బయట ఉన్న జీవులకు గూడు దొరకడం కష్టం.
కానీ ముంగిసలు మాత్రం సురక్షితంగా, వెచ్చగా ఉంటాయి.
అవి చక్కని గూటిని ఎంచుకున్నాయి.
చీమల పుట్టలు వాటికి అన్నింటినుండి రక్షణ కల్పిస్తాయి.
ఉమ్ము మరియు మట్టి మిశ్రమంతో,
ఈ కార్మిక చీమలు కాంక్రీట్ కంటే బలమైన కోటల్ని నిర్మిస్తాయి...
అవి ఏనుగు పరిమాణంలో కూడా ఉంటాయి.
వర్షాలను అనుసరిస్తూ, భారీ జంతువులు తరలిరావడం మొదలవుతాయి.
ఆ ప్రాంతంపై ముందుగా ప్రభావం చూపించేది ఏనుగులే.
ఐదు టన్నుల పాదముద్ర...
అన్ని రకాల చిన్ని జీవులతో కూడిన ఒక నీటి ప్రపంచాన్ని సృష్టిస్తుంది.
వాటిలో ఈ గ్రహం మీది పురాతన జీవుల్లో ఒకటి.
డైనోసార్ పాదాల నుండి సృష్టించబడిన నాటినుండీ,
టాడ్పోల్ రొయ్యలు ఇలాంటి చిన్న చెరువుల్లోనే నివసిస్తున్నాయి.
వర్షాలు మొదలైన కొద్ది రోజుల్లోనే, సవానా మొత్తం పచ్చదనంతో కళకళలాడుతుంది.
జంతువులు సుష్టుగా భోంచేయడం మొదలవగానే...
భారీ స్థాయిలో పరిణామాలు చోటుచేసుకుంటాయి.
ఎలిఫంట్ ష్రూ ఈ భారీ కొండని ఎంత మాత్రం కదిలించలేదు.
కానీ ఇదిగో సాయం వచ్చేసింది.
పేడ నేలపై పడీ పడగానే, పేడ పురుగులు క్షణాల్లో వచ్చి చేరతాయి.
పోటీదారులు వచ్చేలోగా కొంత భాగాన్ని
తీసుకొని పోవాలన్నది వాటి ఆలోచన.
ఈ బాల్ అత్యంత విలువైనది.
దాని ఆహారం, జతని గెలిచే అవకాశం ఇప్పుడు దాంతో ముడుపడి ఉన్నాయి.
ఈ బుల్లి ప్రపంచంలో ఒక తప్పటడుగు కూడా చేటు తేవొచ్చు.
తొక్కిసలాట జరిగితే ఇక విధ్వంసమే.
ఈ భూమ్మీదే అతి పెద్ద వలసగా పిలిచే, పది లక్షలకు పైగా విల్డబీస్ట్ మరియు జీబ్రాలు.
కొరత లేని పచ్చని పచ్చిక వాటిని ఇటుగా ఆకర్షిస్తుంది.
క్రౌన్డ్ ప్లోవెర్ పిట్టలు సవానాలో బహిరంగంగా గూళ్ళు కట్టుకుంటాయి.
ఈ ఆడపిట్ట కొత్తగా పెట్టిన గుడ్లు ఇప్పుడు తొక్కివేయబడే ప్రమాదంలో ఉన్నాయి.
కేవలం చీలమండ ఎత్తులో ఉన్నప్పటికీ,
దుప్పికి ఎదురొడ్డి నిలబడడానికి ఎంతమాత్రం భయపడదు.
కానీ విల్డబీస్ట్ ల గుంపుని నిలువరించడం సాధ్యం కాని పని.
ఆశ్చర్యకరంగా, దాని గుడ్లన్నీ సురక్షితంగా ఉన్నాయి,
కానీ అవి పొదిగి పిల్లలవడానికి ఇంకో నెల పడుతుంది.
ఎలిఫంట్ ష్రూ జాడలు బాగా దెబ్బతిన్నాయి.
రహదారి మెయింటైన్ చేయాల్సిన సమయం వచ్చింది.
వేగవంతమైన జీవితాన్ని తిరిగి ప్రారంభించొచ్చు.
గుంపులు గడ్డి తినడంలో నిమగ్నమైతే, జిరాఫీలు చెట్ల కోసం వెతుకుతాయి.
తుమ్మ చెట్లు కొత్తగా చిగురించిన ఆకులతో నిండిపోయాయి.
వాటికి పొడవాటి ముళ్ళు రక్షణగా ఉన్నాయి.
అర మీటరు పొడవైన నాలుక ముందు అవి దిగదుడుపే.
కానీ చెట్టుకి మరో రక్షణ వలయం కూడా ఉంది.
అకేషియా చీమల సైన్యం రక్షణ నిమిత్తం బయటికి వచ్చింది.
జిరాఫీని ఎక్కడపడితే అక్కడ కుట్టడానికి సిద్ధమయ్యాయి.
చివరికి అది అక్కడి నుంచి వెళ్ళాల్సిందే.
తన సైన్యం నివాసం కోసం, తుమ్మ చెట్టు ప్రత్యేకమైన ఉబ్బిన ముళ్ళను పెంచుతుంది.
చీమల సైజులో ఉన్న కప్పుల్లో తేనె నింపి వాటికి ఆహారాన్ని అందిస్తుంది.
కలిసికట్టుగా పనిచేస్తే, చిట్టి జీవులు కూడా భారీ జంతువులకు ఎదురొడ్డి నిలబడగలవు.
కానీ ఒక్కోసారి పరిగెత్తడమే శ్రేయస్కరం.
పదునైన, చీల్చగలిగే కోరలు,
150 కిలోల మాంసం...
వార్తోగ్ పంది ఆధారపడి బతుకుతుంది.
అది దేనికోసం వచ్చిందో ముంగిసలకు బాగా తెలుసు.
కొంచెం గారాలు పోవడానికి.
ధైర్యం ఉన్న ముంగిసలు రుచికరమైన పురుగుల్ని తినే అవకాశాన్ని దక్కించుకుంటాయి.
బృందం మొత్తం ఒకచోటికి చేరాక, వార్తోగ్ పందికి కావాల్సిన మసాజ్ దొరుకుతుంది.
కాసేపటిలోనే, ముంగిసల స్పాలోకి ఇతర పందులు కూడా మసాజ్ కోసం వచ్చి చేరతాయి.
తమ దగ్గరికి తిరిగి వచ్చే కస్టమర్లను ముంగిసలు తమ భూభాగంగా గుర్తుపెడతాయి.
చిన్నవైన, చురుకైన ఈ చిట్టి జంతువులు
భయంగొలిపే భారీ జంతువులను కూడా మచ్చిక చేసుకుంటాయి.
ఆక్స్ పెకర్ పిట్టలు ఎత్తైన బహుమతుల్ని గెల్చుకుంటాయి.
తమ పదునైన ముక్కులతో పురుగుల్ని చంపి తింటాయి.
వీటి దెబ్బకి ఒక జంతువు విసిగిపోతే, మరోదాని దగ్గరికి పోతాయి.
గిట్టలున్న జంతువుల నుండే దాదాపుగా ఆక్స్ పెకర్స్ ఆహారాన్ని సంపాదించుకుంటాయి.
కాస్తంత చాతుర్యం, సిగ్గూ సెరంలేనితనంతో,
ఈ బుల్లి జంతువులు వలస కాలాన్ని పూర్తిగా సద్వినియోగపరుచుకుంటాయి.
కానీ వాటిని అనుసరించే క్రూర మృగాలనుండి తప్పించుకోవడం తేలికైన విషయం కాదు.
ప్లోవెర్ గుడ్లు ఇప్పుడే పిల్లలయ్యాయి.
పిల్ల ఇప్పుడిప్పుడే ప్రమాదాలు పొంచివున్న...
...ప్రపంచంలో నడక నేర్చుకుంటోంది.
నక్కలు అవకాశం చూసి దాడి చేస్తాయి.
జంతువు ఎంత చిన్నదైతే,
పట్టుకోవడం అంత సులువు.
తప్పని పరిస్థితిలో వేసే అడుగు.
తన పిల్ల నుండి నక్క దృష్టిని మరల్చడానికి తల్లి ధైర్యంగా
శతవిధాలా ప్రయత్నిస్తోంది.
కదలకుండా ఉన్నంతసేపూ అది దాదాపు కంటికి కనిపించదు.
కానీ కుట్టే చీమల్ని తప్పించుకోవడం తేలిక కాదు.
తల్లి పిట్ట దృష్టి మరల్చింది.
నక్కను తేలిగ్గా బోల్తా కొట్టించింది.
కానీ వలస వచ్చిన జంతువులన్నీ వెళ్ళిపోయేవరకూ
అది దాని పిల్లల్ని రక్షిస్తూనే ఉండాలి.
గుంపులన్నింటినీ ఎక్కడికి వెళ్తే అక్కడికి వెంటాడి పీడించే
బుల్లి వలస బృందాలు ఉంటాయి.
ఈగల గుంపులు భారీ స్థాయిలో పెద్ద జంతువులపై ముసురుతాయి.
కానీ చిట్టి ప్రపంచంలో, అది కదిలే విందు భోజనం.
ఈ గుంపులన్నింటికీ దూరంగా, రాళ్ల గుట్టలమీద ఒంటరిగా,
అగామా బల్లులు తమ దగ్గరికి వచ్చే ఆహారం కోసం ఎదురుచూస్తూ ఉంటాయి.
దొరికే అవకాశాలు దాదాపు తక్కువే ఉంటాయి.
కాబట్టి, ఏదైనా పెద్ద అవకాశం దొరకగానే...
దాన్ని ఒడిసి పట్టుకోవాలి.
ఎండ ఎక్కువగా ఉండే సమయంలో సింహాలు సేద తీరడానికి అక్కడికి వస్తాయి.
వాటితో పాటే ఈగలు కూడా.
బోలెడన్ని.
ధైర్యవంతుల్నే అదృష్టం వరిస్తుంది.
కానీ నిద్రపోతున్న సింహాన్ని లేపడం అంత మంచిది కాదు.
కాబట్టి డొంకదారి ఉండే ఉంటుంది.
చిన్న పరిమాణంలో ఉన్నప్పుడు తప్పించుకోగలిగే విషయాలు ఆశ్చర్యకరంగా ఉంటాయి.
కానీ ప్రమాదం పొంచి ఉన్నప్పుడు...
అదృష్టాన్ని మరీ అంతగా పరీక్షించకూడదు.
నేల ఎండిపోవడం మొదలయ్యేకొద్దీ, గుంపులు తరలిపోతూ ఉంటాయి.
అవి వెళ్ళిపోవడం కొందరికి విచారం కలిగించదు.
ప్రశాంతత మళ్ళీ నెలకొంటోంది.
ఎలిఫంట్ ష్రూ స్వేచ్ఛగా తిరగడానికి మళ్ళీ అవకాశం దక్కింది.
మెరుపు వేగంతో కీటకాలపై దాడి చేస్తే
ఆపేవారు ఎవ్వరూ ఉండరు.
ఋతువులు మారేకొద్దీ...
కొత్త సవాళ్లు ముందుకొస్తూ ఉంటాయి.
ఏనుగుల ఎండిపోయిన పాదముద్రలు అడ్డుకట్టలుగా మారవచ్చు.
కానీ ఈ బుల్లి బీటిల్ పురుగు చాలా గట్టిది.
తన బరువుకంటే పదిరెట్లు ఎక్కువ బరువును అది ఎత్తగలదు.
గుంపులు వెళ్ళిపోయే సరికి, ఇప్పుడది ఆ బాల్ ని ఎంత మాత్రం పోగొట్టుకోలేదు.
అది చేసిన సాహసం ఫలించింది.
ఒక ఆడ పురుగు, దాని అపురూపమైన ఆస్థిని పంచుకుని
తనతో జత కట్టబోతోంది.
ముంగిసల జీవితం కూడా సంతోషంగా గడుస్తోంది.
దాదాపుగా, అధికభాగం.
ఒంటరిగా ఉన్న ముంగిస, త్రాచుపాము చేతికి తేలిగ్గా చిక్కుతుంది.
కానీ అవన్నీ కలిసికట్టుగా ఉన్నప్పుడు...
ఈ చిన్నారి బృందాన్ని ఎవరూ ఏమీ చేయలేరు.
ప్రస్తుతం వారి బృందంలో కొత్త సభ్యులు చేరారు.
ఇప్పుడు వాటి వయసు నెల రోజులే,
కానీ మూడు నెలలు గడిచే సరికి,
అవి ఆ బృందంలో పూర్తి సామర్థ్యాలు కలిగిన సభ్యులుగా మారతాయి.
భూమిపై అతిపెద్ద వలసకి వ్యతిరేకంగా,
చిట్టి హీరోలు కేవలం మనుగడ సాగించడం మాత్రమే కాదు, అవి వృద్ధి చెందుతాయి.
సవానా చారిత్రిక భూభాగం.
పరికించి చూస్తే,
అందులో కొన్ని గొప్ప కథలన్నీ... బుల్లివే.
సబ్ టైటిల్స్ అనువాదకర్త: రాధ